تورکیه پرزیدنتی رجب طیب اردوغان، 15 ژوئیه کودتا گیریشیمی‌نین، دموکراسی گئدیشی‌نین قارشی‌سینی کسمه‌یه ایشچی‌لرین سون آددیمی اولدوغونو وورغولایا‌راق،
"ایچری‌دن و دیشار‌دان آتیلان بو آددیملا یولوموزو کسمه‌یه چالیشان‌لار، میللتیمیزین حاقّا یورویوشویله ​​بونو باجارا بیلمه‌دی‌لر. ایستدیگینیز قدر تانک‌لارا، توپ‌لارا، اف-16‌لارا صاحب اولون اما بیلین کی، بیر میللتین اینانجی قارشی‌سیندا هئچ بیر شئیی وارلیق اولا‌راق اورتایا قویا بیلمزسینیز، بو میللت 16 ساعتدا کودتانی اؤز لئهینه کودتا‌یا دؤنوشدوردو.توم شهیدلریمیزه الله‌دان رحمت، غازیلریمیزه شفا دیلییرم. " دئدی.
پرزیدنتی رجب طیب اردوغان و باشباخان بینا‌لی ییل‌دیریم، 11. پرزیدنتی عبدالله گول آدینا، کایسئریده عبدالله گول اونیورسیته‌سی یئرلشکه‌سی ایچری‌سین‌دکی موزه و کیتاب‌خانانین آچیلیش مراسیمینه قاتیلدی.
اردوغان بورادا ائتدیگی دانیشمادا، سیاسی تاریخ موزه عنعنه‌سی‌نین یاواش یاواش میدانا گلمه‌یه باشلادیغینی ایفاده ائده‌رک، عبدالله گول موزه‌سی‌نین، تورکیه‌نین هارا‌دان هارا گلدیگینی گؤسترمه‌سی باخیمین‌دان اهمیتینی دیله گتیردی.
باش ناظیر بینا‌لی ییل‌دیریم دا، "پرزیدنت عبدالله گول موزه و کیتاب‌خاناسی" آچیلیش مراسیمینده، موزه‌ده 1950-2014 ایللری آراسین‌داکی تورکیه سیاسی تاریخی‌نین ان گؤزل شکیلده ایضاح ائدیلدیگینی ایفاده ائده‌رک،
"بیز کئچمیشی اولانلاریق. گنج‌لریمیزه، گله‌جک نسیل‌لره، کئچمیشده یاشانان آجی حادثه‌لری، گؤزل حادثه‌لری خاطیرلاتماق، گله‌جگیمیزی داها ساغلام ائتمک اوچون بو و بونا بنزر اثرلره داها چوخ احتیاج وار." دئیه دانیشدی.
باش ناظیر بینا‌لی ییل‌دیریمین آردین‌دان کورسویه چیخان عبدالله گول، آچیلیشا قاتیلانلارا و اؤزو باشلاتدیغی پروژه‌نی تاماملانماسینداکی چاباسی سببیله پرزیدنتی رجب طیب اردوغانا تشککورونو ایفاده ائده‌رک،
"تورکیه دونیانین ان سرعتله بؤیوین ایقتیصادلاریندان‌ بیری اولدو. شرق ایله غرب آراسین‌داکی علاقه‌لریمیزی گلیشدیردیک. منیم یالنیز شخصیمله باغلی بیر موزه اولمانین کناریندا بورا سیاسی تاریخ موزه‌سیدیر. گئزنلر تورکیه تاریخینی ده گؤره‌جک." دئدی.
